Ehdotus: neuvoston asetus yhteisön lainsäädännön soveltamisesta Kanariansaariin annetun asetuksen (ETY) N:o 1911/91 muuttamisesta /* KOM/2001/0076 lopull. - CNS 2001/0038 */



Virallinen lehti nro 154 E , 29/05/2001 s. 0282 - 0282



Ehdotus: NEUVOSTON ASETUS yhteisön lainsäädännön soveltamisesta Kanariansaariin annetun asetuksen (ETY) N:o 1911/91 muuttamisesta (komission esittämä) PERUSTELUT Yhteisön lainsäädännön soveltamisesta Kanariansaariin 26 päivänä kesäkuuta 1991 annetun neuvoston asetuksen (ETY) N:o 1911/91 5 ja 6 artiklan mukaisesti Euroopan yhteisön tullitariffin käyttöönottoa varten myönnetyn siirtymäkauden ja siirtymäajan, jolloin Espanjan viranomaiset voivat määrätä tuotanto- ja tuontiveron (APIM) Kanariansaarilla markkinoille tuleville tai siellä tuotetuille tuotteille, voimassaolo päättyy 31. joulukuuta 2000. Espanjan viranomaiset pyysivät lokakuussa ja marraskuussa 2000, että neuvoston asetuksen (ETY) N:o 1911/91 perusteella käyttöön otettuja siirtymäkausia ja toimenpiteitä jatkettaisiin. Pyyntöön sisältyi asiakirjoja, joista ilmeni, että vaikkakin Kanariansaarten taloudellinen tilanne on parantunut siirtymäkauden aikana, alueen täydellinen yhdistäminen johtaisi kyseessä olevien eri alojen teollisen ja kaupallisen toiminnan ja työllisyyden heikkenemiseen. Lyhyen käytettävissä olleen ajanjakson aikana ei kuitenkaan ollut mahdollista määritellä voimassa olevien toimenpiteiden päättämisen tai muuttamisen vaikutusta Kanariansaarten taloudelliseen ja yhteiskunnalliseen tilanteeseen. Sen vuoksi on asianmukaista jatkaa siirtymäkausia yhdellä vuodella, jotta varmistetaan asianomaisille talouden toimijoille niiden liiketoimiin vaikuttavan oikeuskehyksen tietty jatkuvuus. Tämä pidennys antaa myös päätöksentekoprosessiin osallistuville osapuolille riittävästi aikaa Espanjaa ja Kanariansaaria tyydyttävän ratkaisun tekemiseen ottaen huomioon perustamissopimuksen 299 artiklan 2 kohdan. 2001/0038 (CNS) Ehdotus: NEUVOSTON ASETUS yhteisön lainsäädännön soveltamisesta Kanariansaariin annetun asetuksen (ETY) N:o 1911/91 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 25 artiklan 4 kohdan ensimmäisen alakohdan, ottaa huomioon komission ehdotuksen [1], [1] EYVL C , , s. . ottaa huomioon Euroopan parlamentin lausunnon [2], [2] EYVL C , , s. . ottaa huomioon talous- ja sosiaalikomitean lausunnon [3], [3] EYVL C , , s. . ottaa huomioon alueiden komitean lausunnon [4], [4] EYVL C , , s. . sekä katsoo seuraavaa: (1) Yhteisön lainsäädännön soveltamisesta Kanariansaariin 26 päivänä kesäkuuta 1991 annetun asetuksen (ETY) N:o 1911/91 5 artiklan 1 kohdassa säädetään siirtymäkaudesta, jolla Espanjan viranomaisille annettiin lupa määrätä tuotanto- ja tuontivero (APIM) kaikille Kanariansaarilla markkinoille tuleville tai siellä tuotetuille tuotteille. (2) Asetuksen (ETY) N:o 1911/91 6 artiklan 1 kohdassa säädetään siirtymäaika yhteisön tullitariffin asteittaiseen käyttöönottoon Kanariansaarilla. (3) Kummankin siirtymäajan voimassaolo päättyy 31 päivänä joulukuuta 2000. (4) Espanjan viranomaiset pyysivät lokakuussa ja marraskuussa 2000, että neuvoston asetuksen (ETY) N:o 1911/91 perusteella käyttöön otettuja siirtymäkausia ja toimenpiteitä jatkettaisiin. (5) Pyyntöön sisältyi asiakirjoja, joista ilmeni, että vaikkakin Kanariansaarten taloudellinen tilanne on parantunut siirtymäkauden aikana, alueen täydellinen yhdistäminen johtaisi kyseessä olevien eri alojen teollisen ja kaupallisen toiminnan ja työllisyyden heikkenemiseen. (6) Lyhyen käytettävissä olleen ajanjakson aikana ei kuitenkaan ollut mahdollista määritellä voimassa olevien toimenpiteiden päättämisen tai muuttamisen täyttä vaikutusta Kanariansaarten taloudelliseen ja yhteiskunnalliseen tilanteeseen. (7) Sen vuoksi on asianmukaista jatkaa siirtymäkausia yhdellä vuodella, jotta varmistetaan asianomaisille talouden toimijoille niiden liiketoimiin vaikuttavan oikeuskehyksen tietty jatkuvuus. (8) Edellä mainitun arvioinnin suoritettuaan komissio tekee tarvittaessa uuden ehdotuksen ottaen huomioon perustamissopimuksen 299 artiklan 2 kohdan tavoitteet, ON ANTANUT TÄMÄN ASETUKSEN: 1 artikla Korvataan neuvoston asetuksen (ETY) N:o 1911/91 5 artiklan 1 ja 6 kohdassa ja 6 artiklan 1 kohdassa päiväys "31 päivään joulukuuta 2000" päiväyksellä "31 päivään joulukuuta 2001". 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Sitä sovelletaan 1 päivästä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä..päivänä kuuta ..... Neuvoston puolesta Puheenjohtaja RAHOITUSSELVITYS // // PÄIVÄYS: 29.1.2001 1. // TOIMENPITEEN NIMI: Ehdotus: Neuvoston asetus yhteisön lainsäädännön soveltamisesta Kanariansaariin annetun asetuksen (ETY) N:o 1911/91 muuttamisesta 2. // OIKEUSPERUSTA: Espanjan ja Portugalin liittymisasiakirja, 25 artiklan 4 kohta 3. // TOIMENPITEEN TAVOITE: Tämän ehdotuksen tarkoituksena on väliaikaisesti jatkaa yhdellä vuodella APIM-veroon (tuotanto- ja tuontivero) liittyviä tulleja ja vapautuksia, tullitariffin autonomisten tullisuspensioiden soveltamista sekä siirtymäaikaa yhteisön tullitariffin tullien käyttöönottoon tiettyjen tuotteiden tuonnissa Kanariansaarille 31 päivänä joulukuuta 2000 sovelletulla tasolla. 4. // VAIKUTUKSET TALOUSARVIOON Ei vaikutusta Ehdotuksen tullinäkökohtia koskevat vaikutukset talousarvioon on jo otettu huomioon komission 29 päivänä joulukuuta 2000 hyväksymässä ehdotuksessa KOM (2000) 858 lopullinen.